Pobožnost prema Prežalosnom i Bezgrešnom Srcu Marijinu
Apostol je ove pobožnosti Berta Petit (23. I. 1870 - 26. III. 1943.). Njoj je naš Gospodin kazao da je Bezgrešno Začeće njegov izvanredan milosni dar svojoj svetoj Majci, a njezine su žalosti i boli, što ih je Ona pretrpjela iz najčistije majčinske ljubavi prema Njemu, njezin dar Njemu. Taj je njezin dar Njemu draži od Njegova dara Njoj i zato se mora uvijek govoriti: »Prežalosno i Bezgrešno Srce Marijino!«

Naš je Gospodin godine 1910. rekao Berti Petit neka se širi slika za koju je On vodio njezinu ruku dok ju je radila, a na kojoj su naslikana Presveta Srca Isusa i Marije, ranjena jednom te istom ranom, neiscrpivi izvor svakoga dobra za čovječanstvo, i koja usrećuju izabrane u vječnosti.

Ovu su pobožnost odobrili kardinal Mercier i engleski kardinal Bourne, a sada je šire redovnice Benediktinke-Kamaldulenke u Francuskoj.

Molitva 
Prežalosno i Bezgrešno Srce Marijino, moli za nas!

Prežalosno i Bezgrešno Srce Marijino, budi nam utočištem!

Prežalosno i Bezgrešno Srce Marijino, Tebi se posvećujem!

Prežalosno i Bezgrešno Srce Marijino, neka po Tvojem trijumfu dođe Kraljevstvo Isusa Krista!

Isuse, Tebi se predajem po Prežalosnom i Bezgrešnom Srcu Marijinu, da zauvijek budem utjehom Tvoga Presvetog Srca!

Presveto Srce Isusovo, neka dođe Kraljevstvo Tvoje po Prežalosnom i Bezgrešnom Srcu Marijinu!

Molitve i pobožnosti Blaženoj Djevici Mariji